U-I-311/02
Natisni
Opravilna št.:
U-I-311/02
Datum odločitve:
18. 11. 2004
ECLI:
ECLI:SI:USRS:2004:U.I.311.02
Akt:
Navodilo za vsebino in obliko vloge za dodelitev sredstev državne pomoči nosilcem kmetijskega gospodarstva, za določitev geografsko zaokroženih območij glede sposobnosti zadrževanja vode in primanjkljaja padavin za izračun (Uradni list RS, št. 50/02 in 3/04), 8., 9. in 10. čl.
Izrek:
Postopek za preizkus pobude za oceno ustavnosti in zakonitosti 8., 9. in 10. člena Navodila za vsebino in obliko vloge za dodelitev sredstev državne pomoči nosilcem kmetijskega gospodarstva, za določitev geografsko zaokroženih območij glede sposobnosti zadrževanja vode in primanjkljaja padavin za izračun (Uradni list RS, št. 50/02 in 3/04) se ustavi.
Evidenčni stavek:
Ustavno sodišče ustavi postopek, če pobudnik v postavljenem roku kljub opozorilu na posledice ne posreduje pojasnil, potrebnih za nadaljevanje postopka.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.

1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
Pravna podlaga:
Člen 28.3, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Jožef Štefko, Ivanci in drugi
Datum vloge:
28. 8. 2002
Vrsta odločitve:
sklep
Vrsta rešitve:
ustavitev
Dokument:
US24106
Dokument v PDF obliki:
U-I-311-02.pdf
113 KB
Prenesite datoteko
U-I-311/02-9
18. 11. 2004
SKLEP
Ustavno sodišče je v postopku za preizkus pobude Jožefa Štefka iz Ivancev in drugih na seji dne 18. novembra 2004
sklenilo:
Postopek za preizkus pobude za oceno ustavnosti in zakonitosti 8., 9. in 10. člena Navodila za vsebino in obliko vloge za dodelitev sredstev državne pomoči nosilcem kmetijskega gospodarstva, za določitev geografsko zaokroženih območij glede sposobnosti zadrževanja vode in primanjkljaja padavin za izračun (Uradni list RS, št. 50/02 in 3/04) se ustavi.
Obrazložitev
1. Pobudniki izpodbijajo 8., 9. in 10. člen Navodila za vsebino in obliko vloge za dodelitev sredstev državne pomoči nosilcem kmetijskega gospodarstva, za določitev geografsko zaokroženih območij glede sposobnosti zadrževanja vode in primanjkljaja padavin za izračun (v nadaljevanju Navodilo), ker naj bi bilo v neskladju z 8. členom Zakona o državni pomoči za odpravo posledic suše, pozebe in neurij s točo v kmetijstvu za leto 2001 (Uradni list RS, št. 85/01 - v nadaljevanju ZZSO2001).
2. ZZSO2001 je interventni predpis, sprejet za odpravo posledic škode v kmetijstvu, ki so nastale zaradi naravnih nesreč v letu 2001, Navodilo pa je podzakonski predpis, ki le operacionalizira tretji odstavek 8. člena ZZSO2001. Zato je Ustavno sodišče pobudnike pozvalo, naj sporočijo, ali vztrajajo pri vloženi pobudi, ter izkažejo pravovarstveno potrebo za nadaljevanje postopka. Hkrati jih je opozorilo na posledice, če se v danem roku ne bodo izjavili oziroma izkazali pravnega interesa za nadaljevanje postopka. Pobudniki Ustavnemu sodišču niso poslali zahtevanih pojasnil, zato je Ustavno sodišče postopek za preizkus pobude ustavilo.
3. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Mirjam Škrk in Jože Tratnik . Sklep je sprejelo soglasno.
Predsednik
dr. Janez Čebulj